Iwona Nabożna

Iwona Nabożna (født 19. september 1967 i Wrocław) er en polsk tidligere håndballspiller, nå -trener.

Karriere

Spiller 
Som spiller ble Nabożna polsk mester to ganger med Katowice i 1989 og 1990. I 1992 meldte hun overgang til Montex Lublin hvor hun vant syv strake polske mesterskap fra 1995 til 2001. Hun måtte gi opp spillerkarrieren grunnet en skade.

Nabożna spilte kamper for aldersbestemte landslag siden hun var 15 år og vant Ungdoms-VM med Polen i 1985. 24. september 1986 debuterte hun for seniorlandslaget i en vennskapskamp mot Østerrike.

Hun var en del av den polske troppen som endte på 13.-plass under Håndball-VM 1986, 6.-plass under B-VM 1989 og 10.-plass under Håndball-VM 1993. Nabożna deltok også under Håndball-EM 1996 (11.-plass) og Håndball-EM 1998 (5.-plass).

Hun fikk totalt 200 landskamper og scoret 374 mål frem til hennes avskjedskamp 21. februar 1999 mot Tyskland.

Trener 
I 2010 ble hun ansatt som assistenttrener for det polske kvinnelandslaget under ledelse av danske Kim Rasmussen.

Litteratur

Eksterne lenker 
 

Polske håndballspillere
Polske håndballtrenere
Spillere i Håndball-VM 1986 for kvinner
Spillere i Håndball-VM 1993 for kvinner
Spillere i Håndball-EM 1996 for kvinner
Spillere i Håndball-EM 1998 for kvinner
Personer fra Wrocław